Oțelul Galați a plecat cu doar un punct din deplasarea de la Chiajna (1-1), deși condusese timp de aproape un sfert de oră după golul lui Astafei (49).

Atacantul dunărenilor a avut un mesaj de afișat după ce și-a trecut numele pe lista marcatorilor. În ton cu evenimentele la nivel național, Astafei a ținut și el să protesteze împotriva exploatării miniere de la Roșia Montană, având pe sub tricoul de joc un altul inscripționat cu un mesaj tematic.

„Nu sunt de acord ca străinii să ia bogățiile țării mele. Sunt de acord în schimb cu cei care au ieșit în stradă, de aceea mi-am făcut și eu acest tricou”, a declarat Astafei după meci.

Imediat după publicarea pe www.prosport.ro, imaginea cu protestul lui Astafei a fost preluată și pe facebook, unde a strâns un număr record de aprecieri

LAURENTIU MICH / MEDIAFAX FOTO

